Folketing
2011-12-13

Jeg kan høre, at fru Anne Baastrup godt kan lide at dvæle ved historikken. Så kan jeg da bidrage med at sige, at Socialdemokraterne har været med i hele processen om IC4 og har været med i trafikpolitikken omkring jernbanen langt hen ad vejen i de forløbne 10 år. Men jeg synes ikke, at jeg fik noget svar på, om det er en god idé at se de her store klumper, de bolde, vi har i luften omkring jernbanen, i sammenhæng. Hvad har man imod, at der bliver nedsat et udvalg, som kigger på det, og som oven i købet er hurtigtarbejdende, samtidig med at vi træffer nogle vigtige beslutninger, forhåbentlig allerede i januar måned?